
ÚJ VILÁG – ÚJ HIBRIDEK LEHETŐSÉGEK A LINKEK MÖGÖTT: ÚJ MULTIMÉDIÁS SZOLGÁLTATÁS BEVEZETÉSÉNEK LEHETŐSÉGEI KÜLÖNBÖZŐ PLATFORMOKON

A kiindulási pontom egy új termékinnováció, egy technológiai pushon alapuló újítás.
A dolgozatomban először bemutatom az új terméket/szolgáltatást, aztán leírom, hogy milyen módokon alkalmazható marketing eszközként és non-profit célokra, majd kifejtem hogyan vezetném be a piacra, amihez az újtermék-marketing szakterületét hívom segítségül.
A termék a mozgókép és az internet egyvelege, ami az interaktivitással foglalkozik és a nézői oldalról aktív jelenlétet követel. Ennek a kivitelezése egy olyan új technológiában rejlik, ami lehetőséget biztosít arra, hogy kattintható felületek „mögött” internetes linkeket helyezzünk el egy videóban. Ennek segítségével a mozgókép nézése közben megszerzett ismereteken felül új információval gazdagodhat a néző a témával kapcsolatban.
Az absztrakció leírása után megvizsgálom a jelenlegi piaci szereplőket és megkeresem azt a piaci rést, ahova az új termékemet pozícionálhatom. Piackutatást végzek egy kérdőív segítségével, aminek kiértékelése után megkapom a célcsoportot, és hogy az innováció felkelthető piaci igényt elégíthetne ki.
Ezeknek a tudatában egy bevezető kampány tervezetét készítem el. Megállapítom a célcsoportomhoz megfelelő csatornát és eszközt, amivel sikeresen el tudnám juttatni azt az üzenetet, amiben a termék újdonságára és az interaktivitásában rejlő lehetőségekre hívnám fel a figyelmet.
Másodszor az ötletem alkalmazásának lehetőségeivel foglalkozom. Leginkább, hogy milyen sokszínű marketingeszközként használható fel. A marketing lehetőségei pedig a következők: mobil applikáció, mozgóképbe helyezett online felületre feltöltött reklámok, vírusvideók, a termékem által létrehozott közösségi oldal, és a termékmegjelenítés illetve reklámozás új formája, ami segíti a marketingzajból való kikerülést és ezáltal jobb pozícionálást biztosít a cégeknek.
Dolgozatomban tehát amellett, hogy kielemzem és leírom, hogy ezt az új ötletet milyen sokoldalúan tudnám alkalmazni üzleti vállalatok, non-profit szervezetek, egyének marketingjében, bemutatom azt is, hogy hogyan tenném az egész világot az ügyfelemmé.



